Għandek bżonn: 1kg laħam taċ-ċanga mqatta' 'bitesized' 2 mgħaref żejt taż-żebbuġa 2 basliet imdaqsa mqatta' rqaq 4 sinniet tewm imqatta' rqaq Bott (400g) chickpeas (ċiċri) Żewġ cubes taċ-ċanga mdewbin f'600ml misħun Taħlita ta' dawn li ġejjin ġo skutella kbira: 2 mgħaref dqiq plain, mgħarfa kemmun, 2 imgħaref ras el hanout spice, kuċċarina melħ u kuċċarina bżar 2 mgħaref nagħniegħ imnixxef 2 tazzi yoghurt plain (iservi ġħal 6 porzjonijiet) Poġġi l-laħam fl-iskutella mad-dqiq u l-ħwawar u ħallathom sew. Saħħan mgħarfa żejt ġo taġen kbir u aqli l-laħam sakemm jieħu kulur kanella. Neħħi l-laħam min ġot-taġen u poġġih ġo dixx tal-forn. Agħttih u ħallih ftit. Fl-istess taġen erġa' saħħan mgħarfa żejt u aqli l-basal u t-tewm sakemm jieħdu kulur ħamrani. Żid l-istokk li tkun lestejt, u ħallih itektek għal 10 minuti. Ġib id-dixx tal-laħam u ferra l-istokk bil-basal u t-tewm fuq il-laħam. Agħtti d-dixx u sajjar fil-forn għal 30 minuta. Oħroġ id-dixx mill-forn. Żid iċ-chickpeas u erġa' daħħlu mikxuf fil-forn għal kwarta. Qassam l-istuffat fi platti (waħdu jew ma' ross jew couscous). Agħmel mgħarfa yoghurt u raxxa nagħniegħ fuq kull porzjon. L-ikla t-tajba! Nota: Din l-ikla tista' sserviha waħedha jew ma' ross jew couscous. Għalhekk kemm toħroġ porzjonijiet jiddependi fuq kif se sserviha. Jien inserviha ma' couscous kif tistgħu taraw fir-ritratt, u noħrog bejn 4 u 6 porzjonijiet. Fuq skoperta.net tistgħu ssibu wkoll ftit informazzjoni u r-riċetta ta' kif tistgħu tagħmlu r- Ras el Hanout spice intom stess. Jekk għandek xi mistoqsijiet dwar din ir-riċetta u oħrajn, ibgħatilna fuq info@skoperta.net #wpdevar_comment_1 span,#wpdevar_comment_1 iframe{width:100% !important;} #wpdevar_comment_1 iframe{max-height: 100% !important;} Jackie Busuttil Kontributriċi